Hendrik Stephanus (Fanie) Viljoen (gebore 2 Januarie 1970) is 'n bekroonde Afrikaanse skrywer en kunstenaar, en outeur van onder andere Breinbliksem, Pynstiller en Onderwêreld. Fanie Viljoen matrikuleer in 1987 aan die Hoërskool Goudveld in Welkom. Hy studeer grafiese ontwerp aan die Tegniese Kollege Welkom (1993–1995) en behaal in 2002 'n BA-graad in sosiale wetenskappe aan Unisa. Hy werk vanaf 1990 tot 2006 as opleidingskonsultant by Sanlam, en is vanaf 2006 'n voltydse skrywer en kunstenaar. Hy woon tans in Bloemfontein. 1999 – Finalis in De Kat en Human & Rousseau se kort-kortverhaalkompetisie. Die verhaal Weersiens verskyn in die bundel Vonkfiksie. 2000 – Die Losprys. Tweede plek in die RSG/Sanlam radiodramaskryfkompetisie vir beginners. 2002 – Agter geslote deure. Tweede plek in die RSG/Sanlam radiodramaskryfkompetisie vir ervare skrywers. 2005 – BreinBliksem. Goue Sanlam-prys vir jeuglektuur. 2006 – BreinBliksem. MER-prys vir jeuglektuur. 2007 – Geraamte in die klas. MER-prys vir geïllustreerde kinderboeke. 2007 – Geraamte in die klas. ATKV-kinderboektoekenning. 2007 – Onderwêreld. Silwer Sanlam-prys vir jeuglektuur. 2008 – Slym en die gogga-sirkus.